User talk:Drukpa Kunleg7

དགེ་འདུན་ཉི་ཤུ་ནི།
དགེ་འདུན་ཉི་ཤུ་ནི། ཤེར་ཕྱིན་མངོན་རྟོགས་རྒྱན་རྩ་བར། ༡དབང་བོ་རྟུལ་དང་༢རྣོན་པོ་དག །༣།༤དད་དང་མཐོང་ཐོབ་༥།༦རིགས་ནས་རིགས། །༧བར་ཆད་གཅིག་༨བར་༩སྐྱེས་ནས་དང༌། །༡༠བྱེད་དང་༡༡བྱེད་མིན་༡༢འོག་མིན་འགྲོ། །༡༣-༡༥འཕར་གསུམ་༡༦སྲིད་རྩེ་མཐར་ཐུག་འགྲོ། །༡༧གཟུགས་ཀྱི་ཆགས་བཅོམ་༡༨མཐོང་བ་ཡི། །ཆོས་ལ་ཞི་ལུས་༡༩མངོན་སུམ་བྱེད། །༢༠བསེ་རུ་དང་ནི་ཉི་ཤུའོ། ༡-༥༽ རྒྱུན་ཞུགས་ལྔ་དང༌། ༦-༨༽ ཕྱིར་འོང་གསུམ། ༩-༡༨༽ ཕྱིར་མི་འོང་བཅུ། ༡༩༽ དགྲ་བཅོམ་ཞུགས་པ། ༢༠༽ དགྲ་བཅོམ་འབྲས་གནས་བཅས་ཉི་ཤུའོ།། ༡-༥༽ དགེ་འདུན་ཉི་ཤུ་གྲངས་ཚུལ་ནི། རྒྱུན་ཞུགས་ཞུགས་པ་ལྔ་ནི། རྒྱུན་ཞུགས་ཞུགས་པ་གཉིས་ཏེ། ༡༽ ཆོས་ཀྱི་རྗེས་འབྲང་དང༌། ༢༽ དད་པའི་རྗེས་འབྲང༌། རྒྱུན་ཞུགས་འབྲས་གནས་ལ་གསུམ་ཏེ། ༡༽རྒྱུན་ཞུགས་འབྲས་གནས་ཙམ་པོ་བ། རྒྱུན་ཞུགས་འབྲས་གནས་ཁྱད་པར་ལ་གཉིས་ཏེ། ༢༽ ལྷའི་རིགས་ནས་རིགས་སུ་སྐྱེ་བ་དང༌། ༣༽ མིའི་རིགས་ནས་རིགས་སུ་སྐྱེ་བ། ༦-༨༽ ཕྱིར་འོང་གསུམ་ནི། ༡༽ ཕྱིར་འོང་ཞུགས་པ་དང༌། ༢༽ ཕྱིར་འོང་འབྲས་གནས་ཙམ་པོ་བ། ༣༽ ཕྱིར་འོང་འབྲས་གནས་ཁྱད་པར་ཅན་ཚེ་གཅིག་བར་ཆད་གཅིག་པ་བཅས་གསུམ་མོ།། ༩-༡༨༽ ཕྱིར་མི་འོང་བཅུ་ནི།	༡༽ ཕྱིར་མི་འོང་ཞུགས་པ་དང༌། ༢༽ བར་དོར་འདའ་བ་དང༌། ༣-༥༽ སྐྱེས་ནས་འདའ་བ་གསུམ། ༦-༨༽ འཕར་བ་གསུམ་དང༌། ༩༽ མཐོང་ཆོས་ཞི་བ་དང༌། ༡༠༽ ལུས་མངོན་བྱེད་རྣམས་སོ། ༣-༥༽ སྐྱེས་ནས་འདའ་བ་གསུམ་སྟེ། ༡༽ སྐྱེས་ནས་མྱ་ངན་ལས་འདའ་བ་ལ་སྐྱེས་ཙམ་ནས་འདའ་བ་དང༌། ༢༽ འདུ་བྱེད་དང་བཅས་ཏེ་འདའ་བ་དང༌། ༣༽ འདུ་བྱེད་མེད་པར་འདའ་བ་སྟེ་གསུམ་མོ།། ༦-༨༽ འཕར་བ་ལ་གསུམ་འོག་མིན་གྱི་མཐར་ཐུག་པར་འགྲོ་བ་གསུམ་སྟེ། ༡༽ འཕར་བ་དང༌། ༢༽ ཕྱེད་འཕར་བ་དང༌། ༣༽ གནས་ཐམས་ཅད་དུ་འཕར་བ་སྟེ་གསུམ་མོ།